-----------------------------------------------------------------------
  4. การประกอบธุรกิจของแต่ละสายผลิตภัณฑ์

  -----------------------------------------------------------------------

4.1 ลักษณะของผลิตภัณฑ์ ผลิตภัณฑ์หลักภายใต้การดำเนินธุรกิจของบริษัท แบ่งออกเป็น 3 กลุ่ม ดังนี้

4.1.1 ผลิตภัณฑ์เฟอร์นิเจอร์ แบ่งออกเป็น

ผลิตภัณฑ์เฟอร์นิเจอร์สำนักงาน

- ภายใต้เครื่องหมายการค้า “Modernform Workplace” ประกอบด้วยโต๊ะทำงาน ชั้นวางของ
ตู้เอกสาร เก้าอี้ทำงาน ฉากกั้นแบ่งสัดส่วนเนื้อที่สำนักงาน โต๊ะประชุม โต๊ะรับแขก
และชุดเก้าอี้โซฟารับแขก ในสำนักงาน กลุ่มลูกค้า Modernform Workplace ส่วนหนึ่งเป็น
สถาปนิก ผู้รับเหมาโครงการ ผู้ออกแบบตกแต่ง และเจ้าของโครงการ
ซึ่งมีบทบาทในการแนะนำและทำให้เกิดยอดการสั่งซื้อแต่ละครั้งค่อนข้างมากถึงปานกลางและมีตลอดทั้งปี
โดยอาจจะมีมากในช่วงต้นปีและปลายปี
กลุ่มราชการก็เป็นกลุ่มลูกค้าใหญ่อีกกลุ่มหนึ่งซึ่งมีงบประมาณในการจัดซื้อครุภัณฑ์จำนวนมาก
อีกส่วนหนึ่งเป็นผู้ใช้สินค้าเอง หรือเอ็นยูสเซอร์
หรือเจ้าของธุรกิจในระดับกลางถึงเล็กซึ่งต้องการสินค้ามีคุณภาพและการบริการที่ดี
ซึ่งมียอดการสั่งซื้อสินค้าจำนวนไม่มาก
โดยซื้อจากโชว์รูมของบริษัทโดยตรงโดยมีการสั่งซื้อทั้งปีแต่มีมากในช่วงต้นปี และปลายปีเช่นกัน

- ผลิตภัณฑ์เฟอร์นิเจอร์สำนักงานทันสมัย SOHO ที่ออกสู่ตลาดเมื่อปลายปี 2545
เพื่อขยายฐานธุรกิจเฟอร์นิเจอร์สำนักงานตอบรับกระแสการทำงานรุ่นใหม่ด้วยดีไซน์สีสันสดใส
โดยมีกลุ่มเป้าหมายลูกค้าที่เป็นนักธุรกิจรุ่นใหม่ที่ชอบความทันสมัย และใช้บ้านเป็นสำนักงาน

ผลิตภัณฑ์เฟอร์นิเจอร์บ้าน

- ภายใต้เครื่องหมายการค้า “Modernform Exclusive Living”
เฟอร์นิเจอร์ภายในบ้านที่เน้นความหรูหรา มีรสนิยมและความทันสมัยในตลาดระดับ เอ ประกอบด้วย
ชุดเตียงนอน ตู้เสื้อผ้า โต๊ะเครื่องแป้ง ตู้โชว์ ไซด์บอร์ด ตลอดจนชุดโซฟารับแขก
เก้าอี้พักผ่อนแบบต่างๆ และชุดโต๊ะรับประทานอาหารพร้อมเก้าอี้

- ผลิตภัณฑ์เฟอร์นิเจอร์บ้าน “Life” ซึ่งออกสู่ตลาดเมื่อปี 2545 ที่โดดเด่นด้วยดีไซน์ Trendy
Style สะท้อนบุคลิกของคนรุ่นใหม่ มีไลฟ์สไตล์เป็นของตัวเอง ในตลาดระดับซีถึงบีบวก

ผลิตภัณฑ์เฟอร์นิเจอร์ชุดครัว “Modernform Kitchen”
ซึ่งเป็นครัวระบบสำเร็จรูปสามารถนำมาประกอบเข้ากับห้องครัวของลูกค้าตามขนาดพื้นที่
และการออกแบบต่างๆ กัน

กลุ่มลูกค้า Exclusive Living และ Kitchen นอกจากจะเป็นกลุ่มลูกค้าที่เป็นผู้ใช้สินค้าเอง
ได้แก่ เจ้าของบ้านเดี่ยว ทาวน์เฮ้าส์ หรือคอนโดมิเนียม ที่มีรายได้ในระดับปานกลางถึงสูง
ลูกค้าอีกส่วนหนึ่งนั้นจะเป็น Designer สถาปนิก ผู้รับเหมาก่อสร้าง
หรือเจ้าของโครงการบ้านจัดสรร และคอนโดมิเนียมใหญ่ๆ
ซึ่งมีการเติบโตมากในช่วงหลายปีที่ผ่านมา โดยมียอดสั่งซื้อสินค้าเป็นจำนวนสูงในแต่ละครั้ง

4.1.2 ผลิตภัณฑ์วัสดุอุปกรณ์เฟอร์นิเจอร์และวัสดุเพื่อการตกแต่งภายในนำเข้าจากต่างประเทศ เช่น
ประเทศ เยอรมัน อิตาลี เสปน ออสเตรีย เดนมาร์ค อเมริกา จีน สิงคโปร์ และมาเลเซีย
เพื่อนำมาใช้ทั้งในการผลิตเฟอร์นิเจอร์
ของบริษัทเองและสำหรับจัดจำหน่ายภายในประเทศให้ผู้ผลิตเฟอร์นเจอร์รายอื่น และ End-user
เอง ได้แก่ กลุ่มอุปกรณ์ฮาร์ดแวร์ อาทิ มือจับ กุญแจตู้โต๊ะ รางลิ้นชัก บานพับ บานเลื่อน วัสดุปิดผิว
คิ้วตกแต่ง เทปปะขอบ อ่างซิ้งค์ และก๊อกน้ำ อ่างอาบน้ำ กลุ่มหินอ่อนอัด Verona Stone
กลุ่มหินสังเคราะห์ LG Hi-Macs และกลุ่มผลิตภัณฑ์ด้านสถาปัตยกรรม (Architectural
Products) ประเภทประตู ประกอบด้วย โชคอัพ บานพับ กลอน มือจับ และลูกบิดประตู ทั้งบานไม้
และบานกระจก ซึ่งส่วนใหญ่บริษัทเป็นผู้แทนจำหน่ายแต่ผู้เดียวในประเทศไทยมาเป็นเวลาหลายปี
นอกจากนี้ในปี 2551 บริษัทยังได้นำเข้าสินค้ากลุ่มใหม่ประเภทเครื่องมือประจำบ้าน Stanley
จากสหรัฐอเมริกา เช่น ตลับเมตร ฆ้อน ตะปูควง เป็นต้น

4.1.3 ผลิตภัณฑ์พรมแผ่น Interface ภายใต้บริษัท อินเตอร์เฟซ โมเดอร์นฟอร์ม จำกัด
ซึ่งเป็นบริษัทร่วมทุนกับ อินเตอร์เฟซ อิ้งค์ สหรัฐอเมริกา เมื่อปี 2537
เพื่อผลิตพรมแผ่นปูพื้นเองภายในประเทศและบริษัท โมเดอร์นฟอร์มกรุ๊ป จำกัด (มหาชน)
จะเป็นผู้จัดจำหน่ายภายในประเทศ ในขณะที่บริษัท อินเตอร์เฟซ โมเดอร์นฟอร์ม จำกัด
จะเป็นผู้จัดจำหน่ายในต่างประเทศ

4.2 การตลาดและภาวการณ์แข่งขัน

4.2.1 ภาวะอุตสาหกรรมเฟอร์นิเจอร์สำเร็จรูปและการแข่งขัน

ปี 2551 จากสภาวะทางด้านการเมือง และเศรษฐกิจภายในประเทศที่ชะลอตัวต่อเนื่อง จากปี
2550 ทำให้ตลาดอสังหาริมทรัพย์ชะลอการพัฒนาโครงการใหม่
ส่งผลกระทบต่อตลาดเฟอร์นิเจอร์ซึ่งเป็นธุรกิจเกี่ยวเนื่อง
โดยภาพรวมของตลาดเฟอร์นิเจอร์ในช่วงครึ่งปีแรก
กระเตื้องขึ้นหลังจากที่มีการจัดตั้งรัฐบาลที่มาจากการเลือกตั้ง
ทำให้ภาคเอกชนมีความมั่นใจในการลงทุนถือว่ายังมีการเติบโตที่ดี เช่น ตลาดคอนโดมิเนียมในเมือง
โครงการอสังหา ริมทรัพย์ที่อยู่ตามแนวเส้นทางรถไฟฟ้า
แม้ตลาดอสังหาริมทรัพย์ในบางกลุ่มจะมีการชะลอตัว
ส่วนตลาดในช่วงครึ่งปีหลังไม่สดใสนักจากภาวะเศรษฐกิจของสหรัฐอเมริกาที่ชะลอตัว
ราคาน้ำมันดิบที่ปรับตัวสูงขึ้น ตลาดที่อยู่อาศัยอ่อนตัวจากภาวะหนี้สูญของสินเชื่ออสังหาริมทรัพย์
(ซัพไพร์ม)
ส่งผลให้บริษัทและสถาบันการเงินมีความเข้มงวดต่อการให้สินเชื่อเป็นผลให้มีจำนวนการซื้อขายที่อยู่อาศัยลดลง
และความต้องการซื้อเฟอร์นิเจอร์ลดลงตามไปด้วย
นอกจากนี้ปัจจัยสำคัญที่มีผลต่อสถานการณ์เศรษฐกิจภายในประเทศ คือปัญหาเสถียรภาพทางการเมือง
ทำให้ตลาดอสังหาริมทรัพย์ชะลอตัวลง และกระทบต่อการใช้จ่ายของผู้บริโภค

นอกจากตลาดเฟอร์นิเจอร์จะได้รับผลกระทบจากสภาวะทั้งการเมืองและเศรษฐกิจแล้ว
สภาวะการแข่งขันในตลาดเฟอร์นิเจอร์ และวัสดุอุปกรณ์เฟอร์นิเจอร์
ทั้งในประเทศและต่างประเทศล้วนทวีความรุนแรงเพิ่มมากขึ้นอย่างต่อเนื่อง
ทั้งการแข่งขันระหว่างผู้ประกอบการในประเทศด้วยกันเอง
และผู้ประกอบการนำเข้าจากต่างประเทศ เช่น จีน มาเลเซีย และเวียดนาม
โดยเฉพาะการแข่งขันเรื่องราคา ทำให้การผลิตเฟอร์นิเจอร์
ทั้งเฟอร์นิเจอร์บ้านและเฟอร์นิเจอร์สำนักงาน
นอกจากจะต้องให้ความสำคัญต่อการบริหารต้นทุนการผลิต เพื่อพยุงกำไรไว้ให้ได้
ท่ามกลางต้นทุนการผลิต วัตถุดิบที่ปรับตัวสูงขึ้นมาก ขณะที่สินค้าราคาถูกครองตลาดอยู่
ผู้ประกอบการมี

การปรับตัวเป็นอย่างมาก โดยใช้จุดได้เปรียบจุดเด่นของสินค้าตนมาเสริมสร้างให้แตกต่างจากคู่แข่ง
ไม่ว่าจะเป็นการเจาะลึกพฤติกรรมการบริโภคของกลุ่มลูกค้าเป้าหมาย
การออกแบบให้มีดีไซน์ให้ตรงกับความต้องการของตลาดและผู้บริโภค
เน้นเทคโนโลยีในการผลิตมากขึ้นเพื่อเพิ่มมูลค่าเพิ่ม เน้นคุณภาพของสินค้า เพิ่มประสิทธภาพการผลิต
และเน้นในเรื่องบริการเพิ่มขึ้น เพื่อให้สามารถแข่งขันและขายในราคาที่สูงกว่าได้

สำหรับบริษัท สภาวการณ์เศรษฐกิจ ถดถอยกับการลงทุนในประเทศที่ลดลง
และการแข่งขันที่รุนแรงขึ้นไม่ได้ส่งผลกระทบต่อบริษัทมากนัก
ซึ่งมีอัตราการเติบโตต่ำกว่าเป้าหมายที่ตั้งไว้เพียงเล็กน้อยเท่านั้น
บริษัทสามารถทำยอดขายโดยรวมเติบโตจากปีก่อน ร้อยละ 9 โดยใช้กลยุทธ์ต่างๆ ดังนี้

- กลยุทธ์ด้านผลิตภัณฑ์

การใช้เทคโนโลยีใหม่ๆ และการสร้างสรรค์นวัตกรรมในตัวผลิตภัณฑ์ ให้มีความแตกต่างที่เหนือกว่า
เหมาะกับ Lifestyle ของกลุ่มเป้าหมาย
ถือเป็นกลยุทธ์สำคัญที่ทำให้ผลิตภัณฑ์ของโมเดอร์นฟอร์มเป็นที่ยอมรับของลูกค้ามาโดยตลอด
โดยมีศูนย์พัฒนาผลิตภัณฑ์ของบริษัททำหน้าที่วิจัยและพัฒนา และออกแบบผลิตภัณฑ์ใหม่ๆ อยู่เสมอ
โดยติดตามพฤติกรรมของผู้บริโภคอย่างต่อเนื่อง
และนำเทคโนโลยีและนวัตกรรมใหม่เข้ามาผสมผสานกับผลิตภัณฑ์ ซึ่งเป็นการเพิ่มมูลค่า( Value
Added ) แก่ผลิตภัณฑ์ในฐานะผู้นำตลาดเฟอร์นิเจอร์ที่มีภาพลักษณ์ผลิตภัณฑ์ที่มีคุณภาพ
โดดเด่นในรูปแบบที่ล้ำสมัย และประโยชน์ใช้สอยที่ครบครัน รวมทั้งวัสดุอุปกรณ์ที่แปลกใหม่อยู่เสมอ
โดยในปี 2551 ศูนย์พัฒนาผลิตภัณฑ์ นอกจากกจะได้ออกแบบสินค้าใหม่ๆ ทั้งเฟอร์นิเจอร์สำนักงาน
เฟอร์นิเจอร์บ้านและเฟอร์นิเจอร์ครัว สู่ตลาดมากมายหลายสิบรุ่นแล้ว ยังได้ร่วมกับสุขภัณฑ์ COTTO
ออกแบบพัฒนาสินค้าเฟอร์นิเจอร์สำหรับห้องน้ำภายใต้แบรนด์ “COTTO Modernform”
และออกแคมเปญ “Designer Series” ร่วมกับ Designer ที่มีชื่อเสียงในสาขาต่างๆ
ร่วมกันออกแบบเฟอร์นิเจอร์ในสไตล์ของตนเอง

- กลยุทธ์การบริหารแบรนด์ผลิตภัณฑ์

เพื่อเป็นการตอกย้ำแบรนด์ “Modernform”
ให้แข็งแกร่งและสร้างการรับรู้และจดจำให้มากขึ้นอย่างต่อเนื่อง
บริษัทได้นำสื่อโฆษณาประชาสัมพันธ์ทางโทรทัศน์ภายใต้คอนเซป “Modernform Experience”
เพื่อตอกย้ำภาพพจน์ผู้นำผลิตภัณฑ์ทั้งเฟอร์นิเจอร์บ้าน Modernform Exclusive Living
เฟอร์นิเจอร์ครัว Modernform Kitchen และเฟอร์นิเจอร์สำนักงาน Modernform Workplace
เพื่อดึงดูดลูกค้ากลุ่มเป้าหมายให้อยากสัมผัสเฟอร์นิเจอร์ Modernform ด้วยตนเอง

- กลยุทธ์การจำหน่ายและช่องทางการจำหน่าย

บริษัทยังคงเน้นการขายทั้งงานโครงการและโชว์รูม โดยในปัจจุบันมีโชว์รูมทั้งสิ้น 8 แห่ง
โดยเป็นโชว์รูมโมเดอร์นฟอร์มเฟอร์นิเจอร์ช็อปปิ้งแกลลอรี่ ที่อาคารโมเดอร์นฟอร์มทาวเวอร์
ถนนศรีนครินทร์ พื้นที่ขนาด 4,800 ตรม. และโชว์รูมตามศูนย์การค้าต่างๆ อีกรวม 7 แห่ง
โดยใช้กลยุทธ์ปิดโชว์รูมที่หมดสัญญาเช่าและไม่สร้างรายได้
ขณะเดียวกันจะเปิดโชว์รูมใหม่เพิ่มในทำเลที่มีศักยภาพ โดยในปี 2551 ได้เปิดโชว์รูมเพิ่มอีก 1
แห่ง ที่ โฮมเวิร์ค ภูเก็ต
ซึ่งตั้งอยู่บนทำเลที่เป็นจุดยุทธศาสตร์ที่สำคัญในการขยายตลาดลูกค้ารายย่อย
และลูกค้าโครงการของบริษัท นอกจากนี้ยังได้แต่งตั้งตัวแทนจำหน่ายสินค้าของบริษัทในภูมิภาคใหญ่ๆ
อีก 4 แห่ง ที่เชียงใหม่ ขอนแก่น

อุดรธานี และสุราษฎร์ธานี เพื่อกระจายสินค้าให้เข้าถึงผู้บริโภคในภูมิภาคต่างๆ ได้มากขึ้น
และเป็นการเพิ่มช่องทาง จัดจำหน่ายอีกทางหนึ่งด้วย

สำหรับการขายผ่านงานโครงการซึ่งบริษัทได้เน้นการขยายช่องทางนี้ในหลายปีผ่านมา
และมีการเติบโตอย่างต่อเนื่องทุกปี โดยในปี 2551
อัตราส่วนยอดขายผ่านโครงการเทียบกับยอดขายผ่านโชว์รูมคิดเป็นร้อยละ 70:30
โดยยังเน้นการจำหน่ายเฟอร์นิเจอร์บ้านและเฟอร์นิเจอร์ครัวเข้าสู่โครงการบ้านจัดสรร และคอนโด
มิเนียมต่างๆ ซึ่งใช้กลยุทธ์การขายบ้านพร้อมเฟอร์นิเจอร์ อาทิเช่น โครงการนวธารา โครงการ
IDEO โครงการวิน รัชโยธิน โครางการสาทรเฮอร์ริเทจ โครงการภัสสร โครงการ The Room
โครงการบ้านสุขุมวิท โครงการ The Star โครงการอมันตา รัชดา โครงการกมลา ภูเก็ต
โครงการลากูน่า ภูเก็ต โครงการพลัสซิตี้ เป็นต้น
ส่วนเฟอร์นิเจอร์สำนักงานยังคงจำหน่ายเข้าสู่โครงการทั้งกลุ่มธุรกิจเอกชน กลุ่มราชการ
สถาบันการเงิน สถาบันการศึกษา และโครงการอาคารสำนักงานทั้งที่เกิดขึ้นใหม่
และที่มีการปรับเปลี่ยนเฟอร์นิเจอร์สำนักงานใหม่
ให้สอดคล้องกับความก้าวหน้าของเทคโนโลยีที่นำมาใช้ในสำนักงาน
และเพื่อเพิ่มประสิทธิภาพและเสริมสร้างบรรยากาศในการทำงานให้ดีขึ้น อาทิเช่น บมจ.ชิโนไทย,
บจ.โตโยต้า มอเตอร์, Mercedes-Benz (Thailand), บจ.เอ็กซอนโมบิล, บมจ.ซี พี
เซเว่น, บมจ.ซีพี ออยล์ บจ.อเมริกันอินเตอร์เนชั่นแนลแอสชัวรันส์, Chevron Thailand,
บมจ.พลาซ่า แอทธินี่ โฮเต็ล, บมจ.ปตท.เคมิคอล, ธนาคารกสิกรไทย, บจ.ลิสซิ่งกสิกรไทย,
ธนาคารแลนด์แอนด์เฮ้าส์ เพื่อรายย่อย, บมจ.เอไอจีการ์ด (ประเทศไทย), โรงพยาบาลกรุงเทพ
ภูเก็ต, มหาวิทยาลัยอัสสัมชัญ เป็นต้น

ส่วนการส่งออกไปจำหน่ายยังต่างประเทศนั้นมีการส่งออกบ้างเพียงร้อยละ 5 ของยอดการขายรวม
เนื่องจากปัญหาการเมืองภายในประเทศและสภาวะเศรษฐกิจตกต่ำทั้งในประเทศและต่างประเทศในสหรัฐอเมริกา
และยุโรป ส่งผลกระทบต่อเนื่องไปยังเอเชียตะวันออกฉียงใต้ โดยมีการส่งออกไปยังประเทศ ญี่ปุ่น
จีน ไต้หวัน ฮ่องกง สิงค์โปร์ เวียดนาม อินเดีย สหรัฐอาหรับเอมิเรต

- กลยุทธ์ด้านราคา

บริษัทได้มีการแบ่งกลุ่มผลิตภัณฑ์ในหลายระดับราคาเพื่อให้เหมาะกับกลุ่มลูกค้าเป้าหมายใน แต่ละกลุ่ม
ภายใต้นโยบายคุณภาพมาตรฐาน และในราคาที่สมเหตุผล รวมทั้งมูลค่าเพิ่มที่ลูกค้าจะได้รับมากกว่า
ซึ่งสามารถแข่งขันในตลาดได้ในทุกระดับสินค้า ทั้งนี้บริษัทได้ใช้นโยบายกำหนดเป็นราคาเดียวทั้งหมด
ไม่ว่าจะเป็นการขายผ่านโชว์รูมทุกโชว์รูม หรือการขายผ่านงานโครงการ
รวมทั้งตัวแทนจำหน่ายสินค้าของบริษัทในภูมิภาคต่างๆ
และกำหนดส่วนลดมาตรฐานที่แน่นอนจากยอดซื้อในระดับต่างๆ

- กลยุทธ์ด้านการส่งเสริมการขาย

โดยที่สภาวะการแข่งขันในตลาดเฟอร์นิเจอร์ทวีความรุนแรงขึ้น
บริษัทจึงต้องวางกลยุทธ์ด้านการส่งเสริมการขาย นอกเหนือจากกลยุทธ์ด้านอื่นๆ
เพื่อเพิ่มยอดขายและเพิ่มส่วนแบ่งการตลาดให้มากขึ้นทุกปี
โดยการสร้างความสัมพันธ์ที่ดีกับลูกค้ามากกว่ากลยุทธ์การลดราคา เช่น การทำ CRM
กับกลุ่มลูกค้าเฉพาะกลุ่ม เช่น การจัดงาน Designer Day
ซึ่งได้จัดติดต่อกันมาหลายปีเพื่อสร้างความสัมพันธ์ และขอบคุณ Designer
การออกงานแสดงสินค้าต่างๆ เช่น งาน TIFF (Thailand International Furniture
Fair) เป็นต้น นอกจากนี้
บริษัทยังร่วมงานกิจกรรมกับดีลเวลลอปเปอร์ภายในที่ตั้งโครงการเพื่อมอบสิทธิประโยชน์ต่างๆ
ให้กับผู้บริโภคโดยตรง ร่วมกับธนาคารพาณิชย์

ต่างๆ ในการให้สินเชื่อผ่อนชำระค่าสินค้า เป็นต้น สำหรับการลดราคานั้น บริษัทจัดปีละ 1
ครั้งเพื่อตอบแทนลูกค้าและระบายสินค้า และวัสดุอุปกรณ์ที่เริ่มล้าสมัย
นอกนั้นเป็นการจัดโปรแกรมส่วนลดสินค้าเฉพาะกลุ่มสินค้าในระหว่างปี
รวมทั้งการเสริมความรู้ที่เกี่ยวเนื่องกับเฟอร์นิเจอร์ร่วมกับการทำเวอร์คช็อปต่างๆ

4.2.2 ลักษณะของลูกค้า ลูกค้าของบริษัทแบ่งเป็น 2 ประเภทใหญ่ๆ
คือลูกค้าที่บริษัทขายปลีกผ่านโชว์รูม ที่มีถึง 8 แห่ง ซึ่งคิดได้เป็นร้อยละ 30 ของยอดขาย
ส่วนอีกร้อยละ 70 เป็นยอดขายจากการขายผ่านโครงการ เช่นโครงการอาคารสำนักงาน
คอนโดมีเนียมที่พักอาศัย โครงการบ้านเดี่ยวหรือทาวน์เฮ้าส์ โรงแรม โรงพยาบาล กลุ่มราชการ
สถาบันการศึกษา และรัฐวิสาหกิจอีกด้วย โดยอาจมีการนำเสนอผ่านกลุ่มดีไซน์เนอร์
สถาปนิกและมัณฑนากรหรือเจ้าของกิจการโดยตรง บริษัทจึงมีฐานลูกค้าที่กว้าง
มีศักยภาพในการซื้อสินค้าต่อเนื่อง ส่งผลให้บริษัทไม่มีความเสี่ยงกับกลุ่มลูกค้าใดลูกค้าหนึ่ง
และยังสามารถทำยอดขายให้เติบโตได้อย่างสม่ำเสมอทุกปี

4.3 การจัดหาผลิตภัณฑ์

4.3.1 ลักษณะการจัดให้ได้มาซึ่งผลิตภัณฑ์

นอกจากบริษัทจะเป็นผู้ผลิตผลิตภัณฑ์เฟอร์นิเจอร์ทุกประเภท ทั้งเฟอร์นิเจอร์สำนักงาน Modernform
Workplace, SOHO เฟอร์นิเจอร์บ้าน Modernform Exclusive Living และ Life
เฟอร์นิเจอร์ครัว Modernform Kitchen และสินค้ากลุ่ม Space Solution
ภายใต้โรงงานผลิตของตนเอง 4 แห่งที่บางพลีและบางขุนเทียน รวมเนื้อที่ประมาณ 48 ไร่
พื้นที่ใช้สอยประมาณ 66,000 ตร.ม. นอกจากนี้
บริษัทยังได้นำเข้าเฟอร์นิเจอร์ทั้งเฟอร์นิเจอร์สำนักงาน เฟอร์นิเจอร์บ้าน Casabella
และวัสดุอุปกรณ์เฟอร์นิเจอร์และตกแต่งภายในจากต่างประเทศ เช่น อิตาลี เยอรมัน เสปน
ออสเตรีย เดนมาร์ค อเมริกา จีน สิงคโปร์ และมาเลเซีย เพื่อเพิ่มความหลากหลาย
ผสมผสานของสินค้า และเพิ่มทางเลือกให้ลูกค้าทุกระดับ ทุกประเภทได้ครบถ้วนยิ่งขึ้น
โดยในปัจจุบันเฟอร์นิเจอร์นำเข้าและวัสดุอุปกรณ์นำเข้าก็ได้เพิ่มอัตราส่วนขึ้นเป็นร้อยละ 15
ของยอดขายรวมในปัจจุบันนี้

4.3.2 กำลังการผลิตและปริมาณการผลิต

กำลังการผลิตต่อปีของบริษัท จำแนกตามผลิตภัณฑ์เฟอร์นิเจอร์ แต่ละประเภท ได้ดังนี้ :-

[TABLE]

4.3.3 วัตถุดิบ และผู้จำหน่ายวัตถุดิบ

วัตถุดิบที่บริษัทใช้ในการผลิตเฟอร์นิเจอร์แต่ละชนิด สามารถจำแนกออกได้ ดังนี้:-

+----------------------------+--------+----------+---------+---------+
| วัตถุดิบ                      | สัดส่วน  | แ        |         | ปริมาณ   |
|                            |        | หล่งวัตถุดิบ |         |         |
|                            | การใช้  |          |         | การสั่งซื้อ |
|                            |        |          |         |         |
|                            | (      |          |         | (ร้อยละ) |
|                            | ร้อยละ) |          |         |         |
+----------------------------+--------+----------+---------+---------+
|                            |        | ในประเทศ | ต่า      |         |
|                            |        |          | งประเทศ |         |
+----------------------------+--------+----------+---------+---------+
| 1. ไม้แผ่นปาร์ติเคิลบอร์ด        | 11.5   | /        |         | 11.5    |
+----------------------------+--------+----------+---------+---------+
| 2. ไม้แผ่น MDF               | 2.0    | /        |         | 2.0     |
+----------------------------+--------+----------+---------+---------+
| 3. ไม้อัด                    | 1.0    | /        |         | 1.0     |
+----------------------------+--------+----------+---------+---------+
| 4. ไม้วีเนียร์                 | 3.0    | /        | /       | 3.0     |
+----------------------------+--------+----------+---------+---------+
| 5. ไม้จริง                   | 3.0    | /        | /       | 3.0     |
+----------------------------+--------+----------+---------+---------+
| 6. วัสดุเคลือบผิว              | 6.0    | /        | /       | 6.0     |
+----------------------------+--------+----------+---------+---------+
| 7. วัสดุ PVC ปิดขอบ           | 1.5    | /        | /       | 1.5     |
+----------------------------+--------+----------+---------+---------+
| 8. สี                       | 4.0    | /        |         | 4.0     |
+----------------------------+--------+----------+---------+---------+
| 9. วัสดุอุปกรณ์ต่าง ๆ (มือจับ,    | 8.0    | /        | /       | 8.0     |
| บานพับ,                     |        |          |         |         |
|                            |        |          |         |         |
| รางลิ้นชัก, กุญแจล๊อค)          |        |          |         |         |
+----------------------------+--------+----------+---------+---------+
| 10. กาว                    | 1.5    | /        | /       | 1.5     |
+----------------------------+--------+----------+---------+---------+
| 11. ฟองน้ำ                  | 6.5    | /        |         | 6.5     |
+----------------------------+--------+----------+---------+---------+
| 12. หนังแท้, หนังเทียม         | 8.5    | /        | /       | 8.5     |
+----------------------------+--------+----------+---------+---------+
| 13. ผ้าต่าง ๆ                | 11.0   | /        | /       | 11.0    |
+----------------------------+--------+----------+---------+---------+
| 14. ชิ้นส่วนเหล็ก              | 11.0   | /        | /       | 11.0    |
+----------------------------+--------+----------+---------+---------+
| 15. ชิ้นส่วนพลาสติก            | 3.0    | /        | /       | 3.0     |
+----------------------------+--------+----------+---------+---------+
| 16. ชิ้นส่วนอลูมิเนียม           | 5.0    | /        | /       | 5.0     |
+----------------------------+--------+----------+---------+---------+
| 17. กระจก                  | 5.0    | /        |         | 5.0     |
+----------------------------+--------+----------+---------+---------+
| 18. ชุดอุปกรณ์ปรับเก้าอี้         | 8.5    | /        | /       | 8.5     |
+----------------------------+--------+----------+---------+---------+

หมายเหตุ : โดยมีสัดส่วนของมูลค่าวัตถุดิบ คิดเป็นสัดส่วนวัตถุดิบในประเทศร้อยละ 80 และ
วัตถุดิบนำเข้าจาก

ต่างประเทศร้อยละ 20

โดยที่วัตถุดิบร้อยละ 20 ยังต้องสั่งจากต่างประเทศ เช่น วัสดุอุปกรณ์ต่างๆ ผ้าบุเฟอร์นิเจอร์
วัสดุเคลือบผิว วัสดุปิดขอบ ชุดอุปกรณ์ปรับเก้าอี้ ทั้งนี้เนื่องจากวัตถุดิบเหล่านี้
ในประเทศยังมีคุณภาพไม่ดีพอไม่ได้มาตรฐานตามที่บริษัทต้องการ
สำหรับหนังแท้ยังต้องสั่งจากต่างประเทศเพราะผู้ผลิตในประเทศผลิต น้อยลง
หันไปผลิตหนังแท้สำหรับเบาะรถยนต์ อย่างไรก็ตามไม่ว่าจะเป็นวัตถุดิบจากภายในประเทศ
หรือนำเข้าจากต่างประเทศ บริษัทก็ไม่ประสบปัญหาในการจัดหาวัตถุดิบต่างๆ แต่อย่างใด
เนื่องจากมีผู้จำหน่ายวัตถุดิบเหล่านี้จำนวนมาก ได้แก่ บจ.บางกอกโฟม, บจ.ลือชัยพาณิชย์,
บจ.เคแฟล์ก, บจ.เอเซียไดคาสติ้ง, บจ.เฟอร์นิชบอร์ด, บจ.บางกอกโพลีโฟม, บจ.
ไมโครแสตนดาร์ด, บจ.เค.พี.เอส โพลีเมอร์, บจ.วิลสันอาร์ต (ปทท), บจ.เมโทรพูลทรัพย์,
บจ.เรเฮา, บจ.ไทยพัฒนา, บจ.ที เอ็น ที สตีลเวอร์ค, บจ.แหลมทองโปรดักส์, บจ.สยาม
พีเอสเอ็ม, บจ.บลูอินเตอร์เนชั่นแนล, บจ.เอส.เค เคมีคอล, บจ.เอส.ซี.พี.อินดัสทรี เป็นต้น

ตลอดระยะเวลาที่ผ่านมา บริษัทจึงไม่จำเป็นต้องพึ่งการสั่งซื้อวัตถุดิบจากผู้จัดจำหน่าย
รายใดรายหนึ่ง ถึงร้อยละ 30 ของยอดการสั่งซื้อรวมแต่อย่างใด
อีกทั้งไม่จำเป็นต้องจัดทำสัญญาการสั่งซื้อในระยะยาวคงมีเพียงปัญหาเรื่องการควบคุมคุณภาพของวัตถุดิบให้ได้มาตรฐาน
มากกว่าเรื่องแหล่งวัตถุดิบ

4.3.4 ผลกระทบต่อสิ่งแวดล้อมและการลดผลกระทบ

โดยที่บริษัทเป็นผู้ผลิตเฟอร์นิเจอร์สำเร็จรูป Knocked Down ซึ่งมีทั้งโต๊ะ ตู้ เตียง โซฟา เก้าอี้
ฉากกั้น ฯ ซึ่งประกอบด้วยวัตถุดิบ อันได้แก่ ไม้ สี เหล็ก ผ้า ดังนั้น
บริษัทจึงได้มีการดำเนินการเพื่อลดผลกระทบจากกระบวนการผลิต ดังนี้

เศษไม้ เป็นวัตถุดิบที่เหลือใช้จากการตัดชิ้นงาน ทางโรงงานได้มีเครื่องย่อยไม้เป็นชิ้นเล็กๆ
โดยมีโรงงานอื่นรับเศษไม้ที่ย่อยแล้วไปใช้ทำเป็นพลังงานในการผลิตเพื่อเป็นประโยชน์ต่อไป
และจำหน่ายเป็นเศษไม้ให้ผู้รับเหมาต่อไป

ฝุ่น จากการขัดชิ้นงานด้วยกระดาษทราย และการตัดชิ้นงาน ทางโรงงานได้ใช้
เครื่องดักฝุ่นแบบถุงกรองฝุ่น (Filter Bag) เศษฝุ่นที่กรองได้จะนำไปรวมกับเศษไม้ที่ได้ย่อยแล้ว
เพื่อให้ทางโรงงานอื่นรับไปใช้เป็นพลังงานในการผลิต เพื่อเป็นประโยชน์ต่อไป

ละอองสี จากการพ่นสีบนชิ้นงาน
ทางโรงงานได้กำจัดละอองสีเพื่อป้องกันไม่ให้ละอองสีมีผลกระทบต่อสิ่งแวดล้อม
โดยใช้ระบบห้องพ่นเป็นแบบดักละอองสีด้วยระบบน้ำหมุนเวียน ซึ่งเป็นไปตามมาตรฐานสากล
กากสีที่ได้จากการดักละอองสีได้ถูกกำจัดโดยวิธีให้หน่วยงานภายนอกที่รับกำจัดกากสีนำออกไปทำลาย

เศษวัสดุ เช่นเศษหนัง ผ้า ที่เหลือจากการผลิตรวบรวมไว้เพื่อจำหน่ายต่อไปได้

กาว ใช้กาวที่ไม่มีส่วนผสมของสารระเหย เพื่อลดผลกระทบของไอระเหยจากกาว

เศษขยะมูลฝอย เทศบาลมารับไป

4.4 งานที่ยังไม่ได้ส่งมอบ

บริษัทมีนโยบายขอรับมัดจำจากลูกค้าเป็นจำนวนร้อยละ 30
ของยอดจำนวนเงินของสินค้าที่ลูกค้าได้ตัดสินใจสั่งซื้อหรือสั่งจอง เพื่อให้บริษัทส่งสินค้าให้ภายหลัง
ระยะเวลาการส่งมอบสินค้าโดยเฉลี่ยอยู่ในระหว่าง 2-4 สัปดาห์

ณ 31 ธันวาคม 2551 บริษัทมีเงินมัดจำจากลูกค้าจำนวนเงินประมาณ 119 ล้านบาท
จากยอดการสั่งซื้อหรือสั่งจองสินค้ารวมประมาณ 400 ล้านบาท
ซึ่งเป็นงานที่ยังไม่ได้ส่งมอบให้กับลูกค้า